**Viborg Landsbysammenslutning**

 **Stiftet 17. november 2015**

**Hvorfor nu det?** Landsbyerne i Viborg Kommune udgør næsten 59% af det samlede indbyggertal. På trods af at vi er så mange, viser udviklingen, at vi har meget vanskeligt ved at følge med i forhold til Viborg by og andre sammenlignelige kommuner. Det viser sig, at Viborg Kommune er den kommune i vores del af landet, hvor befolkningstallet falder mest i landsbyerne. Samlet set er det faldet med 3,2% i de sidste 5 år, samtidig med at Viborg by er steget med 9,3%. Næst dårligste kommune for landdistrikterne er Herning med et fald på 1,6%. Anderledes positivt ser det ud i Randers og Silkeborg kommuner med stigninger på henholdsvis 1,4 og 1,0 %.

**Hvad kan vi gøre ved det?** Den store forskel må ligge i de politiske beslutninger, og denne forskel skal vi ikke stiltiende sidde og se på, - der må være noget vi kan gøre hvis vi er mange, der står sammen, udøver lobbyvirksomhed og aktivt samarbejder med byrådet når dagsordenen for landsbyernes udvikling skal sættes. Vi skal italesætte vores behov, og dele de gode historier så vi kan lære af hinanden.

**Hvem kan blive medlem?** Alle landsbyer i Viborg Kommune kan blive medlemmer. Når en landsby er blevet medlem, vælger den 1 repræsentant til sammenslutningens repræsentantskab. Det er repræsentantskabet, der har stemmeret på generalforsamlingen.

**Repræsentanternes opgave** De vælger blandt andet bestyrelsen på generalforsamlingen. De deltager i repræsentantskabsmøder hvor de er bestyrelsens øjne, ører og gensidige talerør i forhold til medlemslandsbyernes beboere. De bidrager til vidensdeling medlemmerne imellem. De er bestyrelsens sparringspartner når beslutninger skal tages i samarbejdet med myndighederne.

**Bestyrelsens opgaver** Bestyrelsen samler informationer om de gode historier og behov i medlemslandsbyerne, og udformer materiale som input og inspiration for byrådet og administrationen. Den besvarer henvendelser fra byråd og udvalg.

**Initiativer selv?** Ja, alle medlemmer kan fortsat selv tage initiativer på egen hånd

**Hvad koster det?** Vi forventer et betydeligt tilskud fra Viborg Kommune. Er dette ikke tilstrækkeligt til sammenslutningens drift, vil der blive tale om et medlemskontingent.

**Hvem er bestyrelsen?** Formand Lone Kastberg, **Møldrup**, næstformand Peter Skovmos Nielsen, **Karup**, kasserer Ingrid Bøgevig, **Fristrup**, sekretær Birte Philips, **Knudby**, medlemskoordinator Ida Korgaard, **Hvam Stationsby**, Gitte Hagsholm, **Hammershøj**, Inge-Lise Sterup, **Havredal**, Knud Erik Christensen, **Ravnstrup**, Ole Bent Sørensen, **Rødkærsbro.** Suppleanter: Michael Hildebrandt Troelsen, **Rindsholm**, Jimmie Andersen, **Kvorning.**

**At blive medlem** Send en mail til Ida Korgaard idakorgaard@mail.tele.dk med oplysninger om bynavn, repræsentantens navn, adresse, telefonnummer og mail.

Version 2